ΓΡΑΠΤΗ ΕΡΩΤΗΣΗ E-0732/01

υποβολή: Mogens Camre (UEN) προς την Επιτροπή

(9 Μαρτίου 2001)

Θέμα: Τεχνικά πρότυπα κινητής τηλεφωνίας προς αποφυγήν του κινδύνου της ακτινοβολίας.

Οι αποκαλύψεις για την επιβλαβή ακτινοβολία των κινητών τηλεφώνων δημιουργούν βάσιμες ανησυχίες για γενικευμένες βλαβερές συνέπειες, ιδιαίτερα στηνγεία των παιδιών.

Από τη στιγμή που η επικινδυνότητα της ακτινοβολίας εξαρτάται από την απόσταση ανάμεσα στο τηλέφωνο και το κεφάλι του χρήστη, η πλέον προσιτή λύση φαίνεται να είναι η απομάκρυνση του ακουστικού και του μικροφώνου από το ίδιο το τηλέφωνο, κατά τον τρόπο που συμβαίνει στα λεγόμενα τηλέφωνα ανοιχτής ακρόασης. Η προστασία των καταναλωτών επιβάλλει αυτή η λύση να μην είναι απλά μια προαιρετική δυνατότητα, αλλά να καθιερωθεί εντός της Ευρωπαϊκής Ένωσης ένα γενικό πρότυπο, το οποίο θα προβλέπει ότι το ακουστικό και το μικρόφωνο δεν θα είναι ενσωματωμένα στο ίδιο το τηλέφωνο, αλλά θα είναι προσαρμοσμένα σε ένα καλώδιο το οποίο θα εξασφαλίζει ότι η ακτινοβολία δεν θα εκπέμπεται κοντά στο κεφάλι του χρήστη. Δεν προβλέπονται ιδιαίτερα έξοδα από μια τέτοια αλλαγή στο τρόπο κατασκευής όλων των νέων κινητών τηλεφώνων, και, από τη στιγμή που η αναμενόμενη διάρκεια ζωής των τηλεφώνων είναι σχετικά περιορισμένη, η αντικατάσταση των επιβλαβών τηλεφώνων μπορεί να συμβεί από μόνη της μέσα σε ένα περιορισμένο χρονικό διάστημα.

Με βάση όλα αυτά θα ήθελα να μάθω εάν σκοπεύει η Επιτροπή να εισηγηθεί ένα νέο τεχνικό πρότυπο κινητής τηλεφωνίας το οποίο θα συνεπάγεται την απάλειψη του κινδύνου της ακτινοβολίας;

Απάντηση του κ. Liikanen εξ ονόματος της Επιτροπής

(12 Ιουνίου 2001)

Βάσει τηςπάρχουσας νομοθεσίας σχετικά με την ασφάλεια της κινητής τηλεφωνίας(1), η Επιτροπή εξέδωσε την εντολή M/305(2) προς τους Ευρωπαϊκούς Οργανισμούς Τυποποίησης ζητώντας την παραγωγή προτύπων όσον αφορά τα ηλεκτρομαγνητικά πεδία (ΗΜΠ) που προκαλούνται από τον εξοπλισμό ο οποίος εμπίπτει στο πεδίο εφαρμογής των δύο προαναφερθεισών οδηγιών.

Ειδικότερα, η προτεραιότητα δόθηκε στην ανάπτυξη παρόμοιων προτύπων για την κινητή τηλεφωνία. Η πρώτη δέσμη προτύπων θα είναι διαθέσιμη τον Απρίλιο του 2001. Η πρώτη αυτή δέσμη θα αφορά μεθόδους μέτρησης των ΗΜΠ που εκπέμπονται από τα κινητά τηλέφωνα καθώς και όρια πλήρως εναρμονισμένα με τα όρια που μνημονεύονται στη σύσταση του Συμβουλίου. Τα όρια στη σύσταση του Συμβουλίου, ακολουθώντας την αρχή της προφύλαξης, έχουν συντελεστή ασφαλείας μεγαλύτερο του 50 όσον αφορά τον οξύ κίνδυνο.

Σύμφωνα με τις αρχές της νέας προσέγγισης, η κοινοτική νομοθεσία καθορίζει τις βασικές απαιτήσεις (όπωςγεία, ασφάλεια κ.λπ ), ενώ οι οργανισμοί τυποποίησης δημιουργούν πρότυπα με τα οποία δίνεται τεχνική έκφραση στις εν λόγω απαιτήσεις που, όταν εφαρμόζονται, παρέχουν τεκμήριο πιστότητας. Ως εκ τούτου, οι κατασκευαστές ενθαρρύνονται να εφεύρουν νέους τρόπους κατασκευής κινητών τηλεφώνων που να πληρούν τις προαναφερθείσες απαιτήσεις. Μια από τις συναφείς λύσεις μπορεί να είναι αυτή που περιγράφεται από το αξιότιμο μέλος.

Για τους ανωτέρω λόγους, η Επιτροπήιοθέτησε την προσέγγιση της χρήσης προτύπων για τις μετρήσεις και τα όρια, αφήνοντας τις σχεδιαστικές λύσεις στους κατασκευαστές.

(1) Οδηγία 1999/5/ΕΚ του Ευρωπαϊκού Κοινοβουλίου και του Συμβουλίου της 9ης Μαρτίου 1999 σχετικά με το ραδιοεξοπλισμό και τον τηλεπικοινωνιακό τερματικό εξοπλισμό (ΕΕ L 91 της 7.4.1999)" οδηγία 73/23/ΕΟΚ του Συμβουλίου της 19ης Φεβρουαρίου 1973 περί προσεγγίσεως των νομοθεσιών των κρατών μελών των αναφερομένων στο ηλεκτρολογικόλικό που προορίζεται να χρησιμοποιηθεί εντός ορισμένων ορίων τάσεως (ΕΕ L 77 της 26.3.1973)" σύσταση 1999/519/ΕΚ του Συμβουλίου της 12ης Ιουλίου 1999 περί του περιορισμού της έκθεσης του κοινού σε ηλεκτρομαγνητικά πεδία (0 Hz - 300 GHz) (ΕΕ L 199 της 30.7.1999).

(2) Το πλήρες κείμενο της εντολής M/305 βρίσκεται στην ακόλουθη αρχική σελίδα: http://europa.eu.int/comm/enterprise/electr_equipment/lv/index.htm (βλ. τίτλο EMF).